Just Stop Oil

Just Stop Oil היא תנועה אקולוגית אקטיביסטית בריטית המשתמשת בהתנגדות אזרחית כדי לחייב את ממשלת בריטניה לעצור ייצור ורישוי של דלק מאובנים בשל ההשפעות של ייצור דלק כזה על המארג האקולוגי העולמי.

התנועה הושקה ב-14 בפברואר 2022, והפכה לשנויה במחלוקת בשל שיטות המחאה האגרסיביות שלה. לטענת מייסדי התנועה, הם תומכים במאבק אזרחי לא אלים.

 פעילות 
התנועה הושקה ב-14 בפברואר 2022. מאז הם מוציאים לפועל פעולות מחאה שנויות במחלוקת.

 2022 
 13 במרץ 2022 - פעילים שיבשו את טקס פרסי האקדמיה הבריטית לקולנוע ה-75. חלקם נעצרו לפני כניסתם לאולם, אך ארבעה מהם חדרו פנימה וחשפו חולצות עם מסרים אקולוגיים.
 20 במרץ 2022 - 2 פעילים ניסו להפריע למשחק כדורגל של ארסנל באצטדיון האמירויות בלונדון, אך נעצרו לפני שפרצו למגרש.
 21 במרץ 2022 - פעיל פרץ למגרש באצטדיון גודיסון פארק שבליברפול וקשר את צווארו באזיקון למשקוף השער.
 22 במרץ 2022 - פעיל פרץ לזמן קצר למגרש באצטדיון מוליניו בוולברהמפטון.
 24 במרץ 2022 - 6 פעילים פרצו למגרש באצטדיון טוטנהאם הוטספר בצפון לונדון.
 אפריל 2022 - פעילים ניסו לחסום את התנועה למספר מתקני נפט בבריטניה, במטרה לנתק את דרום מזרח אנגליה מאספקת נפט סדירה. הם חסמו כבישים, הקיפו מכליות נפט וטיפסו עליהן, וחיבלו במשאבות דלק בתחנות שירות של כבישים מהירים.
 3 ביולי 2022 - פרצה קבוצה של תומכי התנועה למסלול גרנד פרי בריטניה במהלך מרוץ פורמולה 1, בעת שהופסק בשל תאונה, והתיישבה על המסלול. חלק מהנהגים הביעו הזדהות עם מסרי התנועה, אך מחו על כך שהתומכים סיכנו את עצמם במעשיהם.
 4 ביולי 2022 - שני פעילים נעצרו לאחר שהדביקו את עצמם לציור עגלת החציר של הצייר ג'ון קונסטבל הממוקם בגלריה הלאומית בלונדון. לציור לא נגרם נזק. יום למחרת קבוצה של תומכי התנועה הדביקו את עצמם להעתק של הציור הסעודה האחרונה מאת לאונרדו דה וינצ'י שנמצא ב, וריססו מתחת לציור כתובות המתנגדות לייצור הנפט. ב-26 באוגוסט 2022 חסמה הקבוצה שבע תחנות דלק במרכז לונדון והשחיתה משאבות. ארבעים ושלושה אנשים ברחבי לונדון נעצרו במהלך אותו אירוע.
 26 באוגוסט 2022 - פעילים חסמו שבע תחנות דלק. 43 נעצרו.
 אוקטובר 2022 - פעילים חסמו לאורך החודש צירים באיזלינגטון והוברן, גשרים לאורך תמזה ווסטמינסטר ואת כביש הטבעת של לונדון, מה שהביא ל-677 עצורים מהתנועה.
 14 באוקטובר 2022 - שתי פעילות שפכו מרק עגבניות על ציורו של וינסנט ואן גוך "החמניות" שמופיע בגלריה הלאומית בלונדון, והדביקו את עצמן לקיר שתחתיו. הציור, שהיה מכוסה בזכוכית, לא ניזוק. זמן קצר לאחר מכן פעיל התנועה "הדור האחרון" השליך מרק על ציור אחר של ואן גוך בפאלאצו בונפרטה ברומא, איטליה.
 15 באוקטובר 2022 - 26 פעילים נעצרו לאחר שהדביקו את עצמם לכביש במזרח לונדון.
 16 באוקטובר 2022 - פעילים ריססו בצבע כתום את חדר התצוגה של אסטון מרטין בפארק ליין, לונדון.
 17 באוקטובר 2022 - שני פעילים טיפסו על כבלי גשר המלכה אליזבת' השנייה  והביאו לסגירת הגשר, דבר שגרם לפקקי תנועה באורך של כעשרה קילומטרים. באותו יום טענה התנועה כי יותר מ-450 מתומכיה נעצרו על ידי המשטרה בשבועיים שחלפו.
 20 באוקטובר 2022 - פעילים ריססו צבע כתום על חלונות של חנות היוקרה הרודס ברחוב נייטסברידג'. 2 נעצרו.
 24 באוקטובר 2022 - פעילים זרקו עוגה על יצירה המציגה את צ'ארלס השלישי, מלך הממלכה המאוחדת.
 25 באוקטובר 2022 - פעילים ריססו צבע כתום על משרד עם מכחישי שינוי אקלים.
 26 באוקטובר 2022 - פעילים חסמו את רחוב פיקדילי וריססו צבע על סוכנות רכבי יוקרה במייפייר.
 31 באוקטובר 2022 - פעילים ריססו צבע כתום על מבנים של משרד הפנים של בריטניה, MI5, בנק אנגליה וניוז קורפ. 6 נעצרו.
 7 בנובמבר 2022 - פעילים חסמו מספר צמתים של הכביש המהיר M25.

 2023 
 17 באפריל 2023 - 2 פעילים פרצו לבמה המרכזית באליפות העולם בסנוקר, כשאחד מהם הצליח לפזר אבקה כתומה על השולחן, דבר שהרס את הלבד וגרם לעיכוב בטורניר בשל הצורך להחליפו. השניים נעצרו במהלך האירוע והובאו לטיפול הרשויות.
 25 במאי 2023 - 3 פעילים ריססו צבע כתום בתערוכת הפרחים של צ'לסי.
 27 במאי 2023 - פעילים ריססו צבע כתום ברוגבי פרמיירליג והמשחק נעצר.
 1 ביוני 2023 - אוטובוס של נבחרת הקריקט של אנגליה נעצרה על ידי פעילים
 28 ביוני 2023 - משחק של נבחרת הקריקט של אנגליה נעצרה על ידי פעילים. 3 נעצרו.
 1 ביולי 2023 - 5 פעילים הפגינו מול משרדי חברת קוקה-קולה על שימוש בפלסטיק ונעצרו.
 8 ביולי 2023 - פעילה שיבשה את חתונתו של ג'ורג' אוסבורן, פוליטיקאי בריטי שכיהן כשר האוצר של בריטניה, בכך שריססה קונפטי כתום באוויר.
 14 ביולי 2023 - 2 פעילים שיבשו את הפרומס באלברט הול.
 21 ביולי 2023 - פעילים חסמו צירים באקטון, לונדון. הפעולה הפכה לוויראלית לאחר שפורסם סרטון ובו נראית אישה המנסה להגיע לבית החולים בעקבות לידה.
 4 באוקטובר 2023 - 5 פעילים עצרו מחזמר של עלובי החיים בתיאטראות וסט אנד.
 9-10 באוקטובר 2023 - פעילים ריססו צבע כתום על מבנים באוניברסיטת אקסטר, אוניברסיטת בריסטול ואוניברסיטת אוקספורד, וזאת בתגובה לקשר של האוניברסיטאות לכאורה לחברות המייצרות דלק מאובנים.
 15 באוקטובר 2023 - פעילים ריססו צבע כתום על מסך בתחרות במשחק Tekken 7.
 25 באוקטובר 2023 - פעילים ריססו צבע כתום על קשת ולינגטון.
 26 באוקטובר 2023 - פעילים ריססו צבע כתום על שלדים של דינוזאור במוזיאון להיסטוריה של הטבע.
 30 באוקטובר 2023 - 62 פעילים נעצרו בהפגנה בכיכר פרלמנט. כיכר הממוקמת בפינה הצפונית מערבית של ארמון וסטמינסטר שרובע וסטמינסטר שבלונדון.
 8 בנובמבר 2023 - 45 פעילים נעצרו לאחר שחסמו את גשר ווטרלו ואת הסטרנד.

 2024 
 27 במרץ 2024 - פעילה שלחה מכתב לביתו של ווס סטריטינג (פוליטיקאי ממפלגת הלייבור של הממלכה המאוחדת). ווס בתגובה טען כי לא מדובר בביתו.
 10 במאי 2024 - פעילים ניפצו זכוכית שכיסתה את כתב הזכויות מגנה כרטה עם פטיש ואזמל.
 7 ביוני 2024 - פעילים ריססו צבע כתום בתוך קתדרלת צ'סטר, בחתונתו של יו גרוסוונור, הדוכס השביעי מווסטמינסטר.
 19 ביוני 2024 - פעילים ריססו צבע כתום על הסטונהנג'.

קישורים חיצוניים



הערות שוליים

קטגוריה:ארגונים בין-לאומיים להגנת הסביבה
קטגוריה:ארגונים בין-לאומיים לא-ממשלתיים
קטגוריה:אקלים